Oficiālais Vēstnesis L 021 , 27/01/1996 Lpp. 0007 - 0018



Padomes Regula (EK) Nr. 139/96 (1996. gada 22. janvāris), ar ko attiecībā uz vienotu Kopienas uzraudzības dokumentu groza Regulas (EK) Nr. 3285/94 un (EK) Nr. 519/94 EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 113. pantu, ņemot vērā Komisijas priekšlikumu, tā kā Padomes Regula (EK) Nr. 3285/94 (1994. gada 22. decembris) par kopējiem importa noteikumiem un Regulas (EK) Nr. 518/94 atcelšanu [1] un Padomes Regula (EK) Nr. 519/94 (1994. gada 7. marts) par kopējiem noteikumiem importam no trešām valstīm un Regulu (EEK) Nr. 1765/82, (EEK) Nr. 1766/82 un (EEK) Nr. 3420/83 atcelšanu [2] izveidoja kopēju Kopienas uzraudzības dokumentu, kas izmantojams Kopienas iepriekšējas uzraudzības gadījumos; tā kā uzraudzības dokumenta paraugs, kas ir identisks abām regulām, attiecīgi iekļauts Regulas (EK) Nr. 3285/94 I pielikumā un Regulas (EK) Nr. 519/94 IV pielikumā; tā kā sakārtotas administratīvās vadības interesēs, kā arī lai atbalstītu Kopienas uzņēmējus, iepriekšminēto dokumentu saturs un izkārtojums, cik iespējams, būtu jāsaskaņo ar importa licenču veidlapām, kuras paredzētas Komisijas Regulās (EK) Nr. 3168/94 [3], (EK) Nr. 3169/94 [4] un (EK) Nr. 1150/95 [5] un Komisijas Ieteikumā Nr. 3118/94/EOTK [6], ievērojot uzraudzības dokumenta tehniskās iezīmes; tā kā saskaņā ar pašreizējo kārtību uzraudzības dokumentu pieteikumi ir jāveic, izmantojot īpašu veidlapu, kas tad, kad tā ir izpildīta un kad kompetentās iestādes to ir apstiprinājušas, tāpat kalpo par uzraudzības dokumentu; tā kā, lai vienkāršotu formalitātes, kas ir jākārto importētājiem, turpmāk nevajadzētu prasīt, lai uzraudzības dokumenta pieteikums tiktu veikts, izmantojot Kopienas veidlapu, kas īpaši paredzēta šim nolūkam; tā kā tomēr ir jānorāda informācija, kas ir jāsniedz uzraudzības dokumenta pieteikumā; tā kā attiecībā uz Kopienas uzraudzības dokumentiem, ko dalībvalstis izdevušas, pirms stājusies spēkā šī regula, ir jāparedz pārejas noteikumi, kas pārstāj būt spēkā 1996. gada 31. decembrī, IR PIEŅĒMUSI ŠO REGULU. 1. pants Ar šo Regulu (EK) Nr. 3285/94 groza šādi. 1. Regulas 12. panta 1. un 2. punktu aizstāj ar šādiem punktiem: "1. Ražojumus, kas pakļauti Kopienas iepriekšējai uzraudzībai, brīvā apgrozībā var laist vienīgi tad, ja uzrādīts uzraudzības dokuments. Dalībvalstu izvēlētās kompetentās iestādes šādus dokumentus par jebkuru prasīto apjomu izdod bez maksas ilgākais piecu darbdienu laikā kopš dienas, kad kompetentā attiecīgas valsts iestāde saņēmusi kāda Kopienas importētāja pieteikumu neatkarīgi no tā, kurā vietā viņš Kopienā izvērsis uzņēmējdarbību. Šādu pieteikumu uzskata par saņemtu attiecīgās valsts kompetentā iestādē ne vēlāk kā trīs darbdienas pēc tā iesniegšanas, ja vien nav pierādīts pretējais. 2. Uzraudzības dokumentu izdod, izmantojot veidlapu, kas atbilst I pielikuma paraugam. Ja vien attiecīgais lēmums noteikt uzraudzību neparedz citādi, importētāja uzraudzības dokumentu pieteikumā ir vienīgi šādi dati: a) pieteikuma iesniedzēja pilns vārds un adrese (tostarp telefona un faksa numurs un varbūtējs valsts kompetentajā iestādē reģistrēts iesniedzēja identifikācijas numurs), kā arī PVN reģistrācijas numurs, ja pieteikuma iesniedzējs ir PVN maksātājs; b) vajadzības gadījumā pieteikuma iesniedzēja izraudzīta deklarētāja vai kāda pārstāvja pilns vārds un adrese (tostarp telefona un faksa numurs); c) preču apraksts, ieskaitot: - to tirdzniecības nosaukumu, - to kombinētās nomenklatūras kodu, - to izcelsmes vietu un nosūtīšanas vietu; d) deklarētais daudzums, kas izteikts kilogramos un vajadzības gadījumā visās citās papildu vienībās (pāros, gabalos utt.); e) preču CIF vērtība Kopienas robežās, kas izteikta ekijos; f) turpmāk minētais paziņojums, ko pieteikuma iesniedzējs datējis un parakstījis, savu vārdu norādot ar lielajiem burtiem: "Es ar savu parakstu apliecinu, ka šajā pieteikumā sniegtā informācija ir patiesa un godprātīga un ka es esmu reģistrēts Kopienā" 2. Regulas 12. pantam pievieno šādus punktus: "8. Uzraudzības dokumentu veidlapas un to izrakstus sastāda divos eksemplāros, no kuriem vienu, uz kura atzīmē "Pieteikuma iesniedzēja eksemplārs" un ko numurē ar 1, izsniedz pieteikuma iesniedzējam, bet otru, uz kura atzīmē "Kompetentās iestādes eksemplārs" un ko numurē ar 2, patur dokumenta izdevēja iestāde. Administratīviem mērķiem kompetentās iestādes 2. veidlapai var pievienot papildu kopijas. 9. Veidlapas drukā uz balta papīra bez koka šķiedrvielām, kas sagatavots rakstīšanai un sver 55 līdz 56 g kvadrātmetrā. Veidlapu izmērs ir 210 × 297 mm; rindstarpām jābūt 4,24 mm (viena sestā daļa collas); izkārtojums veidlapā ir precīzi jāievēro. Pirmā eksemplāra, t.i., paša uzraudzības dokumenta abām pusēm fonā ir dzeltens drukāts gijošēts raksts, lai atklātu jebkādus mehāniskus vai ķīmiskus viltojumus. 10. Par veidlapu iespiešanu atbild dalībvalstis. Veidlapas var iespiest arī iespiedēji, ko izvēlējusies dalībvalsts, kurā tie ir reģistrēti. Pēdējā gadījumā uz katras veidlapas jābūt atsaucei par dalībvalsts norīkojumu. Uz katras veidlapas jābūt norādei par iespiedēja nosaukumu un adresi vai marķējumam, pēc kura iespiedēju var pazīt." 3. Regulas 14. panta 1. un 2. punktu aizstāj ar šādiem punktiem: "1. Ražojumus, kas pakļauti reģionālai uzraudzībai, attiecīgā reģionā var laist brīvā apgrozībā vienīgi tad, ja uzrādīts uzraudzības dokuments. Attiecīgās(-o) dalībvalsts(-u) izraudzītā kompetentā iestāde izdod šādu dokumentu par jebkuru vajadzīgo apjomu bez maksas ilgākais piecu darbdienu laikā kopš dienas, kad attiecīgās valsts kompetentā iestāde saņēmusi kāda Kopienas importētāja pieteikumu neatkarīgi no tā, kurā vietā viņš Kopienā izvērsis uzņēmējdarbību. Šo pieteikumu uzskata par saņemtu attiecīgās valsts kompetentā iestādē ne vēlāk kā trīs darbdienas pēc tā iesniegšanas, ja vien nav pierādīts pretējais. Uzraudzības dokumentus var izmantot tikai tikmēr, kamēr importa liberalizācijas noteikumi paliek spēkā attiecībā uz attiecīgajiem darījumiem. 2. Piemēro 12. panta 2. punktu." 4. Regulas I pielikumu aizstāj ar pielikumu šīs regulas I pielikumā. 2. pants Ar šo Regulu (EK) Nr. 519/94 groza šādi. 1. Regulas 10. panta 1. un 2. punktu aizstāj ar šādiem punktiem: "1. Ražojumus, kas pakļauti iepriekšējai Kopienas uzraudzībai, brīvā apgrozībā var laist vienīgi tad, ja uzrādīts uzraudzības dokuments. Dalībvalstu izvēlētās kompetentās iestādes izdod šādu dokumentu par jebkuru prasīto apjomu bez maksas ilgākais piecu darbdienu laikā kopš dienas, kad kompetenta attiecīgas valsts iestāde saņēmusi kāda Kopienas importētāja pieteikumu neatkarīgi no tā, kurā vietā viņš Kopienā izvērsis uzņēmējdarbību. Šādu pieteikumu uzskata par saņemtu attiecīgās valsts kompetentā iestādē ne vēlāk kā trīs darbdienas pēc tā iesniegšanas, ja vien nav pierādīts pretējais. 2. Uzraudzības dokumentu izdod, izmantojot veidlapu, kas atbilst paraugam IV pielikumā. Ja vien attiecīgais lēmums noteikt uzraudzību neparedz citādi, importētāja uzraudzības dokumenta pieteikumā ir vienīgi šādi dati: a) pieteikuma iesniedzēja pilns vārds un adrese (tostarp telefona un faksa numurs un varbūtējs valsts kompetentajā iestādē reģistrēts iesniedzēja identifikācijas numurs), kā arī PVN reģistrācijas numurs, ja pieteikuma iesniedzējs ir PVN maksātājs; b) vajadzības gadījumā pieteikuma iesniedzēja izraudzīta deklarētāja vai kāda pārstāvja pilns vārds un adrese (tostarp telefona un faksa numurs); c) preču apraksts, ieskaitot: - to tirdzniecības nosaukumu, - to kombinētās nomenklatūras kodu, - to izcelsmes vietu un nosūtīšanas vietu; d) deklarētais daudzums, kas izteikts kilogramos un vajadzības gadījumā visās citās papildu vienībās (pāros, gabalos utt.); e) preču CIF vērtība Kopienas robežās, kas izteikta ekijos; f) turpmāk minētais paziņojums, ko pieteikuma iesniedzējs datējis un parakstījis, savu vārdu norādot ar lielajiem burtiem: "Es ar savu parakstu apliecinu, ka šajā pieteikumā sniegtā informācija ir patiesa un godprātīga un ka es esmu reģistrēts Kopienā" 2. Regulas 10. pantu papildina ar šādiem punktiem: "8. Uzraudzības dokumentu veidlapas un to izrakstus sastāda divos eksemplāros, no kuriem vienu, uz kura atzīmē "Pieteikuma iesniedzēja eksemplārs" un ko numurē ar 1, izsniedz pieteikuma iesniedzējam, bet otru, uz kura atzīmē "Kompetentās iestādes eksemplārs" un ko numurē ar 2, patur iestāde, kas izdod attiecīgo dokumentu. Administratīviem mērķiem kompetentās iestādes 2. veidlapai var pievienot papildu kopijas. 9. Veidlapas drukā uz balta papīra bez koka šķiedrvielām, kas sagatavots rakstīšanai un sver 55 līdz 56 g kvadrātmetrā. Veidlapu izmērs ir 210 × 297 mm; rindstarpām jābūt 4,24 mm (viena sestā daļa collas); izkārtojums veidlapā ir precīzi jāievēro. Pirmā eksemplāra, t.i., paša uzraudzības dokumenta abām pusēm fonā ir dzeltens drukāts gijošēts raksts, lai atklātu jebkādus mehāniskus vai ķīmiskus viltojumus. 10. Par veidlapu iespiešanu atbild dalībvalstis. Veidlapas var iespiest arī iespiedēji, ko izvēlējusies dalībvalsts, kurā tie ir reģistrēti. Pēdējā gadījumā uz katras veidlapas jābūt norādei par dalībvalsts norīkojumu. Uz katras veidlapas jābūt norādei par iespiedēja nosaukumu un adresi vai marķējumam, pēc kura iespiedēju var pazīt." 3. Regulas 13. panta 1. un 2. punktu aizstāj ar šādiem punktiem: "1. Ražojumus, kas pakļauti reģionālai uzraudzībai, attiecīgā reģionā var laist brīvā apgrozībā vienīgi tad, ja uzrādīts uzraudzības dokuments. Attiecīgās(-o) dalībvalsts(-u) izraudzītā kompetentā iestāde izdod šādu dokumentu par jebkuru vajadzīgo apjomu bez maksas ilgākais piecu darbdienu laikā kopš dienas, kad attiecīgās valsts kompetentā iestāde saņēmusi kāda Kopienas importētāja pieteikumu neatkarīgi no tā, kurā vietā viņš Kopienā izvērsis uzņēmējdarbību. Šo pieteikumu uzskata par saņemtu attiecīgās valsts kompetentā iestādē ne vēlāk kā trīs darbdienas pēc tā iesniegšanas, ja vien nav pierādīts pretējais. Uzraudzības dokumentus var izmantot tikai tikmēr, kamēr importa liberalizācijas noteikumi ir spēkā attiecībā uz konkrētajiem darījumiem. 2. Piemēro 10. panta 2. punktu." 4. Regulas IV pielikumu aizstāj ar pielikumu šīs regulas II pielikumā. 3. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. Regulu piemēro no 1996. gada 1. janvāra. Tomēr dalībvalstis var līdz 1996. gada 30. jūnijam izdot uzraudzības dokumentus, izmantojot veidlapas Regulas (EK) Nr. 3285/94 I pielikumā un Regulas (EK) Nr. 519/94 IV pielikumā. Līdz šai dienai izdotos uzraudzības dokumentus var izmantot līdz dienai, kad tie pārstāj būt spēkā un ne vēlāk par 1996. gada 31. decembri. Šī regula uzliek saistības kopumā un ir tieši piemērojama visās dalībvalstīs. Briselē, 1996. gada 22. janvārī Padomes vārdā — priekšsēdētājs W. Lucchetti [1] OV L 349, 31.12.1994., 53. lpp. [2] OV L 67, 10.3.1994., 89. lpp. [3] OV L 335, 23.12.1994., 23. lpp. Regula grozīta ar Regulu (EK) Nr. 1627/95 (OV L 155, 6.7.1995., 8. lpp.). [4] OV L 335, 23.12.1994., 33. lpp. [5] OV L 116, 23.5.1995., 3. lpp. [6] OV L 330, 21.12.1994., 6. lpp. Ieteikumā jaunākie grozījumi izdarīti ar Ieteikumu Nr. 393/95/EOTK (OV L 43, 25.2.1995., 23. lpp.). -------------------------------------------------- I PIELIKUMS " I PIELIKUMS +++++ TIFF +++++ +++++ TIFF +++++ +++++ TIFF +++++ +++++ TIFF +++++ " -------------------------------------------------- II PIELIKUMS " IV PIELIKUMS +++++ TIFF +++++ +++++ TIFF +++++ +++++ TIFF +++++ +++++ TIFF +++++ " --------------------------------------------------